موکی میڈیا

موکي ميڊيا (انگريزي ۾ Mokhi Media) پهريون سنڌي سوشل ميڊيا چينل آهي، جنهن جو بنياد 22 نومبر 2010ع ۾ وڌو ويو، پرنٽ توڙي اليڪٽرانڪ تي نه پهتل مواد "موکي ميڊيا" ذريعي دنيا تائين پهچايو وڃي ٿو۔ موکي ميڊيا ذريعي شهيد بشير احمد قريشي جو تاريخي انٽرويو رڪارڊ ڪيو ويو آهي.

تعارف 
سنڌ جي ترقي، خوشحالي، ثقافتي ورثي کي بچائڻ ۽ مذهبي انتهاپسندي جي خلاف جاکوڙيندڙ سماجي اڳواڻن پاران 22 نومبر 2010ع تي سوشل نيٽ، ورڪ ذريعي دنيا تائين پيغام پهچائيندڙ ”موکي ميڊيا“ جو بنياد وڌو ويو، تنهن کان پوءِ جلد ئي يوٽيوب (سوشل ويب سائيٽ) تي اڪائونٽ ٺاهيو ويو۔ جنهن تحت شهيد بشير احمد قريشي جو انٽرويو جي ايم سيد جي 84 سالگراهه جون تقريرون، صوفي محفلون، سنڌ جون ثقافتي رانديون، قومپرستن جون تقريرون ۽ پنهنجي حقن جي لاِ ٿيندڙ احتجاج وغيره رڪارڊ ڪيا آهن۔

مقصد 
موکي ميڊيا سنڌي سماج جا اهي پاسا نروار ڪري رهيو آهي جن کي عام سنڌي ٽي وي چينل نظر انداز ڪري رهيا آهن، جنهن ۾ ڪچهريون، مذاڪرا، انٽرويو، بحث، رپورٽس وغيره موجود آهن، هي چينل سنڌ ۽ سنڌي ماڻهن جي فائدي لاِ ٺاهيو ويو آهي، هي غير نفعي چينل آهي، هن چينل تحت سائنسي تعليمي ڄاڻ پڻ ڏني ويندي آهي.
 مذهبي انتهاپسندي خلاف
 سنڌ جي ترقي ۽ خوشحالي
 ثقافتي ورثو بچائڻ
 عورتن جي حقن لاِ
 سائنسي ڄاڻ ڏيڻ
موکي ميڊيا تي سنڌ جي مشهور شخصيتن جا پروفائيل پڻ گڏ ڪيا ويا آهن۔

شاخون 
سائنس جي دنيا

سائنس جي دنيا  (انگريزي ۾ Science Je Duniya)  پروگرام پهرئين فيبروري 2017ع کان شروع ٿيل اهو پروگرام آهي، جنهن ۾ سائنس متعلق ننڍيون دستاويزي فلمون (Documentaries) ۽ مختلف موضعن تي ويڊيوز رکيون ويون آهن۔

موکي ميگزين

موکي ميگزين (انگريزي ۾ Mokhi Magazine) جي ذريعي مختلف مضمون، انٽرويو، رپورٽس ۽ ٻيو گهڻو مواد آن لائين سوشل نيٽورڪ ذريعي ماڻهن تائين پهچايو وڃي ٿو۔

دي اويڪنينگ سنڌ

دي اويڪنينگ سنڌ (انگريزي ۾ The Awakening Sindh) ذريعي سوشل نيٽور تي نوجوانن ۾ تعليمي شعور پيدا ڪرڻ آهي

باک سوشل ويلفيئر

باک سوشل ويلفيئر (انگريزي ۾ Baakh Social Welfare)  ذريعي ضرورتمند ماڻهن جي مدد ڪرڻ ۽ فلاحي ڪم ڪرڻ آهي.

پريس ڪانفرنس 
مورو ـ موکي ميڊيا آرگنائيزر اياز هوشو ۽ ايڊووڪيٽ ناظم لغاري پريس

تحفظ پاڪستان آرڊيننس بل سنڌي قوم کي ڪچلڻ ۽ سنڌي قوم کي اقليت ۾ تبديل ڪرڻ لاِ رياست، ايجنسين ذريعي هڪ گهري سازش ڪئي وئي آهي، جنهن کي ڪنهن به صورت ۾ قبول نه ڪيو ويندو، سنڌ تي قبضو ڪرڻ ۽ سنڌي قوم کي غلام بنائڻ جا خواب ڏسندڙ احمقن جي جنت ۾ رهن ٿا، جيستائين هڪ به سنڌي جيئرو آهي پنهنجي ڌرتي جي دنگن ۽ ننگن جي حفاظت ڪندو رهندو، اهڙن خيالن جو اظهار موکي ميڊيا جي آرگنائيزر ايڊووڪيٽ ناظم علي لغاري ۽ اياز هوشو مورو ۾ ميڊيا سان ڳالهائيندي ڪيو۔

هنن چيو ته پاڪستان جي تاريخ ۾ سنڌي قوم کي ڪڏهن به پنهنجا جائز حق ناهن ملي سگهيا، سدائين ڪارا قانون مڙهي سنڌ جي حق حاڪميت ختم ڪئي وئي آهي، پاڪستان، اسلام ۽ وفاق جي نالي ۾ سنڌ جي وسيلن جي ڦرلٽ ڪري سنڌين جو استحصال ڪيو ويو آهي، پر هاڻي وقت اچي ويو آهي ته پاڻ سڀ گڏجي خوشحال سنڌ لاِ جدوجهد ڪيون۔

ڊائون لوڊ 
موکي ميڊيا جا ويڊيوز ۽ آڊيو گانا مختلف ويب سائيٽن تان ڊائون لوڊ پڻ ڪري سگهو ٿا۔

سر انجام ڏنل ڪم 
 بشير احمد قريشي کان تاريخي انٽرويو
 جي ايم سيد جي 84 هين سالگرهه جون تقريرون
 باغين سان شام حيدرآباد جو مڪمل پروگرام 4 جنوري 2014ع
 غازي خان سولنگي کان انٽرويو
 بشير احمد قريشي جي تقرير 7 نومبر 2007ع جسقم مارچ
 نجم سرهيو جي ڪتاب "اڃايل خواب" جي مهورت
 ماسٽر حنيف کان انٽرويو
 حسن صوفياڻي کان انٽرويو

حوالا